Gaetano Donizetti
Gaetano Domenico Donizetti (Bergamo, 29. novembar 1797. – Bergamo, 8. april 1848) bio je italijanski kompozitor. Umjetničku karijeru počeo je kao kompozitor simfonija, komornih i crkvenih djela. Kasnije se potpuno posvetio operi. U početku je pod Rossinijevim utjecajem, ali je ubrzo našao put do vlastite operne dramatike, pripremajući pravac kojim će nastaviti Giuseppe Verdi. Od 1834. do 1839. bio je profesor na konzervatoriju u Napulju, a od 1839. u Parizu. Od 1842. dvorski je kompozitor i kapelnik u Beču.